Cacao

"Cacao" jeb "Andris Ērglis & Cacao" bija latviešu mūzikas grupa no Liepājas.

 Vēsture 
Grupa "Cacao" tika izveidota 2006. gada pavasarī, kad to dibināja bijušais rokgrupu "Līvi" un "Fomins & Kleins" ģitārists Tomass Kleins, izjukušās grupas "Berm" dalībnieki vokālists/bundzinieks Andris Ērglis un taustiņinstrumentālists Jānis Strazds, kā arī basģitārists Aivars Meijers. 2006. gada rudenī Latvijas radio stacijās nonāca "Cacao" debijas singls "Pazaudēto cerību lauks", tam sekoja arī "Reiz Ziemassvētkos", "Melnais vīrs" un "Rožu nams". Dziesmām "Reiz Ziemassvētkos" un "Melnais vīrs" tika uzņemti arī videoklipi. Dziesmas gan neguva īpaši lielus panākumus.

Grupa "Cacao" strauji kļuva populārāka pēc tās solista Andra Ērgļa panākumiem 2007. gada starptautiskajā dziesmu konkursā "Jaunais vilnis". Ērglis tajā izpildīja arī dziesmu "Ripoja akmens", kas 2007. gada otrajā pusē kļuva par grupas "Cacao" lielāko hitu. 2007. gada septembrī grupa izdeva savu debijas un pagaidām vienīgo albumu "Ripoja akmens", kas kļuva par vienu no gada pārdotākajiem albumiem Latvijā.Andris Ērglis, micrec.lv Dziesma "Ripoja akmens" tika atzīta par 2007. gada populārāko Muzikālajā bankā un Latvijas Muzikālajā līgā. Tā kā Andris Ērglis bija gada laikā kļuvis par grupas atpazīstamāko mūziķi, dažkārt grupa sāka izmantot nosaukumu "Andris Ērglis & Cacao".

2007. gada nogalē Andris Ērglis uzsāka solo karjeru, tādēļ grupas "Cacao" darbība apstājās.  savstarpēju nesaskaņu dēļ tika paziņots par grupas izjukšanu. Todien Tomass Kleins iesaistījās kautiņā ar citiem grupas dalībniekiem.

 Diskogrāfija 
 Studijas albumi 
 "Ripoja akmens" (2007)

 Singli 
 Gads Singls Pozīcija AlbumsLV Spice2006"Pazaudēto cerību lauks" 11.Latvijas Mūzikas Spice, Oct 9 - Oct 15, 2006"Ripoja akmens"2007"Melnais vīrs"  14.Latvijas Mūzikas Spice, Feb 12 - Feb 18, 2007"Rožu nams" 6.Latvijas Mūzikas Spice, Apr 23 - Apr 29, 2007"Ripoja akmens" 1.Latvijas Mūzikas Spice, Sep 24 - Sep 30, 2007

 Dalībnieki 
 Andris Ērglis - balss, bungas
 Tomass Kleins - ģitāra
 Jānis Strazds - taustiņinstrumenti
 Aivars Meijers - basģitāra

 Atsauces 

 Ārējās saites 
 draugiem.lv mūzikas profils

Kategorija:2000. gadu mūzikas grupas
Kategorija:Latvijas popgrupas
Kategorija:Latvijas rokgrupas
Kategorija:Latvijas poproka grupas